**NOTĂ DE FUNDAMENTARE**

|  |  |
| --- | --- |
| **Secțiunea 1: Titlul proiectului de act normativ** | |
| **ORDONANȚĂ**  **pentru completarea Ordonanței de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020** | |
| **Secțiunea a 2-a: Motivul emiterii actului normativ** | |
| 1. Descrierea situaţiei actuale | În cadrul Programului Operațional Infrastructură Mare (POIM) 2014 – 2020, Axa Prioritară 4 - Protecția mediului prin măsuri de conservare a biodiversității, monitorizarea calității aerului şi decontaminare a siturilor poluate istoric, Obiectivul Specific (OS) 4.3 - Reducerea suprafeţelor poluate istoric sunt eligibile pentru finanțare a activități specifice de închidere/ ecologizare/ reabilitare/ conservare a perimetrelor miniere închise definitiv.  Beneficiarii acestor tipuri de activități sunt autorităţi publice / alte organisme publice, inclusiv structuri subordonate acestora, pentru situri contaminate istoric aflate în proprietate sau puse la dispoziţia acestora de către proprietar în vederea implementării proiectului.  În scopul coordonării unitare şi eficiente a procesului complex de închidere a minelor şi de ecologizare a zonelor afectate de activitatea minieră de extracţie şi prelucrare a substanţelor minerale utile, în perioada în care România era în plin proces de aderare la Uniunea Europeană, s-a fundamentat necesitatea înfiinţării S.C. CONVERSMIN S.A., sub autoritatea ministerului de resort.  S.C. Conversmin S.A. este societate cu capital integral de stat, înfiinţată prin Hotărârea Guvernului nr. 313/2002, completată şi modificată prin Hotărârea Guvernului nr. 173/2003 şi Hotărârea Guvernului nr. 1158/2004 şi se află sub autoritatea Ministerului Economiei, conform Hotărârii Guvernului nr. 27/2017, cu modificările și completările ulterioare.  Conform articolului 4 din Hotărârea Guvernului nr. 313/2002 privind înfiinţarea Societăţii Comerciale de Conservare şi Închidere a Minelor "Conversmin" - S.A. Bucureşti, cu modificările şi completările ulterioare, societatea negociază şi încheie cu ministerul de resort un contract pentru realizarea lucrărilor cuprinse în Programul anual de conservare, închidere, reconstrucţie ecologică şi activităţi postînchidere a obiectivelor miniere.  În baza prevederilor art. 61 lit. a) din Hotărârea Guvernului nr. 313/2002, cu modificările şi completările ulterioare, S.C. CONVERSMIN S.A., în condiţiile contractului încheiat cu ministerul de resort, are obligaţia de a gestiona şi administra fondurile alocate pentru achiziţia documentaţiilor tehnico-economice şi pentru realizarea lucrărilor din cadrul programului anual de conservare şi închidere a minelor.  Conform contractului anual încheiat cu Ministerul Economiei, S.C. Conversmin S.A. are obligaţia de a selecta operatorii economici pentru executarea lucrărilor şi serviciilor din cadrul Programului Anual prin proceduri de achiziţie publică, în conformitate cu prevederile Ordonanței de urgență a Guvernului nr. 34/2006, cu modificările şi completările ulterioare, şi ale Hotărârii Guvernului nr. 925/2006, cu modificările şi completările ulterioare.  Raportul juridic dintre SC CONVERSMIN SA şi ministerul de resort - Ministerul Economiei, așa cum este reglementat prin prevederile Hotărârii Guvernului nr. 313/2002, este guvernat de regulile contractului de mandat.  Astfel, începând cu anul 2004, întreaga activitate de reabilitare a zonelor poluate istoric a fost preluată de Societatea Comercială de Conservare şi Închidere a Minelor "Conversmin" - S.A. Bucureşti care asigură, printr-o abordare unitară, managementul investiţional privind atribuirea contractelor de achiziţii publice în conformitate cu legislaţia în vigoare pentru toate activităţile specifice (conservare, proiectare, închidere subterană, ecologizare, asistenţă tehnică, monitorizare postînchidere), inclusiv pentru situaţii neprevăzute (calamităţi), urmărind atât implementarea proiectelor inclusiv în faza de monitorizare postînchidere, cât şi utilizarea eficientă a resurselor.  În contextul necesității creșterii gradului de absorbție a fondurilor europene și ținând cont de nevoia reducerii presiunii bugetare (“Programul anual de conservare, închidere, reconstrucţie ecologică şi activităţi postînchidere a obiectivelor miniere”), au fost identificate potenţiale riscuri şi disfuncţionalităţi pentru activităţile desfăşurate, dintre care menționăm:   * Neîndeplinirea obiectivelor şi angajamentelor asumate de România prin Tratatul de Aderare la Uniunea Europeană, Capitolul 22 – Protecţia Mediului înconjurător, însuşite de Guvernul României prin aprobarea Hotărârii Guvernului nr. 349/2005 privind depozitarea deşeurilor; * Pierderea stabilităţii iazurilor de decantare, fapt ce poate genera deversarea necontrolată a apelor mari peste barajele de retenţie, destabilizarea milioanelor de metri cubi de sterile şi şlamuri miniere încărcate cu poluanţi, cu posibile consecinţe catastrofale (pierderi de vieţi omeneşti, distrugeri de proprietăţi private și obiective sociale şi economice, blocarea căilor de acces rutiere sau feroviare precum și a unor cursuri de apă cu eventuale efecte transfrontaliere, etc).   Pentru a preîntâmpina concretizarea riscurilor identificate, Ministerul Economiei și SC Conversmin SA Bucureşti au întreprins demersuri pentru identificarea şi accesarea unor surse alternative de finanţare a activităţilor aflate în responsabilitate.  În contextul finalizării procedurilor de elaborare a Ghidului Solicitantului - condiții specifice de accesare a fondurilor pentru Apelul de proiecte pentru Decontaminarea Siturilor Poluate Istoric (proiecte noi) pentru Programul Operațional Infrastructură Mare 2014-2020, SC Conversmin SA și-a manifestat interesul pentru a finanța în cadrul acestui obiectiv specific investițiile privind închiderea/ ecologizarea/ reabilitarea/ conservarea perimetrelor miniere închise definitiv.  În urma dialogului interinstituțional între Ministerul Fondurilor Europene – AM POIM și SC Conversmin SA a reieșit faptul că proiectele propuse cuprind investiții derulate și aflate în stadiu avansat de execuție care pot fi rambursate rapid în cursul anului 2018 (aproximativ 5 milioane euro), precum și investiții aflate în stadiu incipient în valoare de 200 milioane euro și a căror pregătire presupune un proces complex de pregătire care se poate întinde pe parcursul perioadei 2018 – 2019, cu estimare optimistă pentru începerea rambursării cheltuielilor începând cu anul 2020.  Având în vedere necesitatea finanțării prin POIM , axa prioritară 4, obiectivul specific 4.3. “Reducere suprafețe poluate istoric” a unor proiecte derulate de către Societatea de Conservare şi Închidere a Minelor "Conversmin" S.A.  Ținând cont că Societatea de Conservare şi Închidere a Minelor "Conversmin" S.A. este unitate care funcţionează sub autoritatea Ministerului Economiei, finanțată integral din bugetul de stat.  Pentru completarea cadrului legislativ în vederea finanțării prin POIM a acestor proiecte propunem introducerea în O.U.G. nr. 40/2015 privind gestionarea financiară a fondurilor europene pentru perioada de programare 2014-2020, Cap. III “Contribuţia publică naţională”, art. 6, a unui alineat nou cu următorul conținut:  ”În bugetul Ministerului Economiei se cuprind, cu respectarea prevederilor art. 11 şi a prevederilor legislaţiei naţionale şi a legislaţiei Uniunii Europene privind ajutorul de stat, creditele de angajament şi creditele bugetare aferente proiectelor de investiţii din domeniul public al statului, al căror beneficiar este Societatea de Conservare şi Închidere a Minelor "Conversmin" S.A., unitate care funcţionează sub autoritatea Ministerului Economiei.” |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia. | Proiectul de act normativ nu se referă la acest subiect. |
| 2. Schimbări preconizate | Prin introducerea unui nou alineat la art. 6 este creat cadrul financiar pentru rambursarea cheltuielilor eligibile către Societatea de Conservare şi Închidere a Minelor "Conversmin" S.A., unitate care funcţionează sub autoritatea Ministerului Economiei și este finanțată integral din bugetul de stat.  Totodată, prin completarea art.6 se asigură un flux financiar similar celui prevăzut la alin.(2) – (4), pentru alte instituții publice aflate sub autoritatea administrației publice centrale.  Astfel, se propune completarea art.6 pentru a oferi Societății de Conservare şi Închidere a Minelor "Conversmin" S.A. posibilitatea de a solicita finanțare pentru proiectele eligibile a fi finanțate din fonduri europene prin POIM , axa prioritară 4, obiectivul specific 4.3. “Reducere suprafețe poluate istoric”. |
| 3. Alte informaţii | Nu au fost identificate. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Secţiunea a 3-a: Impactul socio-economic al proiectului de act normativ** | | | | | | | |
| 1. Impactul macroeconomic | Proiectul de act normativ nu are impact la nivel macroeconomic. | | | | | | |
| 11.Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. | | | | | | |
| 2. Impactul asupra mediului de afaceri | Proiectul de act normativ nu se referă la acest subiect. | | | | | | |
| 21 Impactul asupra sarcinilor administrative | Proiectul de act normativ nu se referă la acest subiect. | | | | | | |
| 22 Impactul asupra întreprinderilor mici şi mijlocii | Proiectul de act normativ nu se referă la acest subiect. | | | | | | |
| 3. Impactul social | Proiectul de act normativ nu se referă la acest subiect. | | | | | | |
| 4. Impactul asupra mediului | Proiectul de act normativ nu se referă la acest subiect. | | | | | | |
| 5. Alte informaţii | Nu au fost identificate. | | | | | | |
| **Secțiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**  Proiectul de act normativ nu are impact asupra bugetului general consolidat | | | | | | | |
| - mii lei - | | | | | | | |
| Indicatori | | Anul  curent | Următorii  4 ani | | | | Media  pe 5 ani |
| 1 | | 2 | 3 | 4 | 5 | 6 | 7 |
|  | | 2018 | 2019 | 2020 | 2021 | 2022 |  |
| Modificări ale veniturilor bugetare, plus/ minus, din care:   1. buget de stat, din acesta: 2. impozit pe profit 3. impozit pe venit 4. bugete locale: 5. impozit pe profit 6. bugetul asigurărilor sociale de stat: 7. contribuții de asigurări | | Proiectul de act normativ nu se referă la acest subiect. | | | | | |
| 2. Modificări ale cheltuielilor bugetare plus/ minus, din care:   1. buget de stat    1. credit extern    2. surse proprii | | Proiectul de act normativ nu se referă la acest subiect. | | | | | |
| 3. Impact financiar, plus/minus, din care:   1. buget de stat 2. bugete locale | | Proiectul de act normativ nu se referă la acest subiect. | | | | | |
| 4. Propuneri pentru acoperirea creşterii cheltuielilor bugetare | | Proiectul de act normativ nu se referă la acest subiect. | | | | | |
| 5. Propuneri pentru a compensa reducerea veniturilor bugetare | | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | | Proiectul de act normativ nu se referă la acest subiect. | | | | | |
| 7. Alte informaţii | | Nu au fost identificate. | | | | | |
| **Secțiunea a 5-a: Efectele proiectului de act normativ asupra legislaţiei în vigoare** | | | | | | | |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii | | Proiectul de act normativ nu se referă la acest subiect. | | | | | |
| 11 Compatibilitatea proiectului de act normativ cu legislația în domeniul achizițiilor publice:  a) impact legislativ - prevederi de modificare și completare a cadrului normativ în domeniul achizițiilor publice, prevederi derogatorii;  b) norme cu impact la nivel operațional/tehnic - sisteme electronice utilizate în desfășurarea procedurilor de achiziție publică, unități centralizate de achiziții publice, structură organizatorică internă a autorităților contractante. | | Proiectul de act normativ nu se referă la acest subiect. | | | | | |
| 2. Compatibilitatea proiectului de act normativ cu legislaţia comunitară în materie | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | Proiectul de act normativ nu se referă la acest subiect. | | | | | |
| 4. Hotărâri ale Curţii Europene de Justiţie a Uniunii Europene | | Proiectul de act normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | | Proiectul de act normativ nu se referă la acest subiect. | | | | | |
| 6. Alte informaţii | | Nu au fost identificate. | | | | | |
| **Secțiunea a 6-a: Consultările efectuate în vederea elaborării proiectului de act normativ** | | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | Proiectul de act normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | Proiectul de act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | Proiectul de act normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr.  750/2005 privind constituirea consiliilor interministeriale permanente | | Acest proiect nu este supus consultărilor comisiilor interministeriale. | | | | | |
| 5. Informaţii privind avizarea către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Prezentul proiect de act normativ este supus avizării Consiliului Legislativ. | | | | | |
| 6. Alte informaţii | | Nu au fost identificate. | | | | | |
| **Secțiunea a 7-a: Activităţi de informare publică privind elaborarea şi implementarea proiectului de act normativ** | | | | | | | |
| 1. Informarea societății civile cu privire la necesitatea elaborării proiectului de act normativ | | Proiectul de act normativ respectă prevederile din Legea nr. 52/2003 privind transparenţa decizională în administraţia publică, republicată, fiind postat pe site-ul Ministerului Fondurilor Europene la data de ...... | | | | | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | Proiectul de act normativ nu se referă la acest subiect. | | | | | |
| 3. Alte informaţii | | Nu au fost identificate. | | | | | |
| **Secțiunea a 8-a: Măsuri de implementare** | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | | Proiectul de act normativ nu se referă la acest subiect. | | | | | |
| 2. Alte informaţii | | Nu au fost identificate. | | | | | |

Pentru considerentele de mai sus, am elaborat proiectul de **Ordonanță a Guvernului pentru completarea Ordonanței de urgență a Guvernului nr.40/2015 privind gestionarea financiara a fondurilor europene pentru perioada de programare 2014-2020**, care în forma prezentată a fost avizat de către ministerele interesate și de către Consiliului Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE** | **MINISTRUL ECONOMIEI** |
| **Rovana PLUMB** | **Dănuț ANDRUȘCĂ** |

**AVIZĂM FAVORABIL:**

|  |  |  |
| --- | --- | --- |
| **MINISTRUL FINANȚELOR PUBLICE**  **Eugen Orlando TEODOROVICI**  **MINISTRUL JUSTIȚIEI**  **Tudorel TOADER**   |  |  | | --- | --- | |  |  | |

**Avizat**

**SECRETAR DE STAT**

**Mihaela TOADER**

**SECRETAR GENERAL**

**Loredana HRISTODORESCU**

**Direcția Generală Juridică și Relația cu Parlamentul**

**Director general Mihai CALOTĂ**

**Direcția Generală Programare, SMIS, Coordonare Sistem și Cooperare Europeană și Internațională**

**Director general Teodora PREOTEASA**

**DIRECŢIA GENERALĂ PROGRAME EUROPENE INFRASTRUCTURĂ MARE**

**Director general Cătălin GHERAN**

**DIRECŢIA GENERALĂ PROGRAME EUROPENE COMPETITIVITATE**

**Director general Ciprian GHIOC**

**DIRECŢIA GENERALĂ PROGRAME EUROPENE CAPITAL UMAN**

**Director general Vladimir ROVINȚESCU**

**DIRECŢIA GENERALĂ ASISTENŢĂ TEHNICĂ PROGRAME EUROPENE**

**Director general Mihaela SARAGEA**

**Direcția Coordonare Sistem și Monitorizare**

**Director Mirela DOBRE**

**Serviciul Coordonare Sistem**

**Șef serviciu Alexandra CHIRILĂ**

**Întocmit:**

**Consilier Cristina BALAN**